પ્રાંતિજ તાલુકાના તાજપુરકૂઇ ગામે રહેતી પરિણીતાને તેના પતિ સાથે બોલાચાલી થયા બાદ ત્રણેક દિવસથી ઘરેથી નીકળી ગઇ હતી. જે પરિણીતાની લાશ ડભોડા નજીકની નર્મદા કેનાલમાંથી મળતા મૃતકના પતિએ પત્નિના ગૂમ થવા અંગે પોલીસને જાણ કરી હતી. તાજપુરકૂઇ ગામે રહેતી પૂર્ણાબેન પ્રજાપતિને તેના પતિ અશોકભાઇ સાથે ગત શુક્રવારે બોલાચાલી થયા બાદ તેણી ઘરેથી કોઇને કહ્યા વગર નીકળી ગઇ હતી. જેથી તેના પતિ અશોકભાઇ પ્રજાપતિએ પત્નિની શોધખોળ કરવા છતાં પણ કોઇ ભાળ ન મળતા રવિવારે પ્રાંતિજ પોલીસ સ્ટેશનમાં ઘટના સંદર્ભે જાણ કરી હતી.